ଆଶରମ୍ୟାନ ସିଣ୍ଡ୍ରୋମ

ଆଶରମ୍ୟାନ ସିଣ୍ଡ୍ରୋମ ( Asherman's syndrome/ AS), ନାମ ଦିଆଯାଏ ଯେତେବେଳେ ଗର୍ଭାଶୟ କିମ୍ବା ଗର୍ଭାଶୟ ଗ୍ରୀବା ସଂଲଗ୍ନ ହୋଇ (ସ୍କାର ଟିସୁ/ ତନ୍ତୁ) ସୃଷ୍ଟି ହୁଏ ଏବଂ ଏହାର ଫଳସ୍ୱରୂପ ନିମ୍ନ ଲିଖିତ ଲକ୍ଷଣ ଦେଖାଯାଏ ।  ଲକ୍ଷଣଗୁଡ଼ିକ ମଧ୍ୟରେ ଋତୁସ୍ରାବର ରକ୍ତ ହ୍ରାସ, ଋତୁସ୍ରାବ ସମୟରେ ଯନ୍ତ୍ରଣା, ବାରମ୍ବାର ଅକାଳ ପ୍ରସବ ବା ଗର୍ଭପାତ କିମ୍ବା ବନ୍ଧ୍ୟାତ୍ୱ ହୋଇପାରେ । 

ଏହାର କାରଣରେ ସାଧାରଣତଃ ଗର୍ଭାଶୟ ଅସ୍ତ୍ରୋପଚାର ଯୋଗୁ ଯେପରିକି ଗର୍ଭାବସ୍ଥା ପରେ ବିସ୍ତାର ଏବଂ କ୍ୟୁରେଟେଜ ଏବଂ ଏହା ଯକ୍ଷ୍ମା କିମ୍ବା ସିଷ୍ଟୋସୋମିଆସିସ୍ ଭଳି ସଂକ୍ରମଣରୁ ମଧ୍ୟ ହୋଇପାରେ ।   ଏହାର ବିପଦ ସଙ୍କଟ ମଧ୍ୟରେ ଗର୍ଭାବସ୍ଥାରେ ପ୍ଲାସେଣ୍ଟା ଆକ୍ରେଟା ଅନ୍ତର୍ଭୁକ୍ତ ।  ସାଲାଇନ ସୋନୋଗ୍ରାଫି, ହିଷ୍ଟେରୋସାଲପିଙ୍ଗୋଗ୍ରାଫି, ହିଷ୍ଟେରୋସ୍କୋପି କିମ୍ବା ଏମଆରଆଇ (MRI) ଦ୍ୱାରା ରୋଗ ନିର୍ଣ୍ଣୟ କରାଯାଏ । ଏହାକୁ ମୃଦୁ, ମଧ୍ୟମ କିମ୍ବା ଗୁରୁତର ଭାବରେ ବର୍ଗୀକୃତ କରାଯାଇପାରେ । ଲକ୍ଷଣ ବିନା ସଂଲଗ୍ନ ଥିଲେ ତାହାକୁ "ଲକ୍ଷଣହୀନ ଅନ୍ତଃଜରାୟୁ ସଂଲଗ୍ନ" କୁହାଯାଏ ।

ଚିକିତ୍ସା ସାଧାରଣତଃ ସ୍କାର ବା ତନ୍ତୁଦାଗକୁ କାଟିବା ପାଇଁ ହିଷ୍ଟେରୋସ୍କୋପ୍ ବ୍ୟବହାର କରି ଅସ୍ତ୍ରୋପଚାର ଦ୍ୱାରା କରାଯାଏ ।  ପ୍ରତିଷେଧ ପଦ୍ଧତିଗୁଡ଼ିକ ମଧ୍ୟରେ ଗର୍ଭାଶୟ ଭିତରେ ଗର୍ଭାଶୟ ମଧ୍ୟସ୍ଥ ଉପକରଣ କିମ୍ବା ବେଲୁନ ବ୍ୟବହାର କରାଯାଏ । ପୁନରାବୃତ୍ତିକୁ ରୋକିବା ପାଇଁ ଅସ୍ତ୍ରୋପଚାର ସମୟରେ ଏଷ୍ଟ୍ରୋଜେନ୍ ମଧ୍ୟ ବ୍ୟବହାର କରାଯାଏ ।  ଚିକିତ୍ସା ସତ୍ତ୍ୱେ ମହିଳାମାନଙ୍କର ସନ୍ତାନ ଜନ୍ମ କରିବାରେ ସମସ୍ୟା ହୋଇପାରେ ଏବଂ ଯେଉଁମାନେ ଗର୍ଭଧାରଣ କରନ୍ତି ସେମାନଙ୍କର ଅକାଳ ଜନ୍ମ କିମ୍ବା ପ୍ଲାସେଣ୍ଟା ଧରି ରହିପାରେ । ଷ୍ଟେମ୍ କୋଷଗୁଡ଼ିକର ବ୍ୟବ‌ହାର ବିଷୟ ଅଧ୍ୟୟନ କରାଯାଉଛି ।

ବନ୍ଧ୍ୟାତ୍ୱ ପାଇଁ ତଦନ୍ତ କରାଯାଉଥିବା ୧.୫%ରୁ ୪୬% ମହିଳାଙ୍କ ମଧ୍ୟରେ ଆଶରମ୍ୟାନ ସିଣ୍ଡ୍ରୋମ ଚିହ୍ନଟ ହୋଇଛି ।  ଗର୍ଭପାତ ପରବର୍ତ୍ତୀ ବର୍ଷରେ ଏହାର ହାର ପ୍ରାୟ ୨୦% । ଏହି ଅବସ୍ଥାର ପ୍ରଥମ ରିପୋର୍ଟ ୧୮୯୪ ମସିହାରେ ହେନରିଚ୍ ଫ୍ରିଟ୍ସଙ୍କ ଦ୍ୱାରା ପ୍ରକାଶିତ ହୋଇଥିଲେ ମଧ୍ୟ ଜୋସେଫ ଆଶରମ୍ୟାନଙ୍କ ଦ୍ୱାରା ୧୯୫୦ ମସିହା ପର୍ଯ୍ୟନ୍ତ ଏହାର ସମ୍ପୂର୍ଣ୍ଣ ବର୍ଣ୍ଣନା ହୋଇନଥିଲା । 

 ଆଧାର 

Category:ଚିକିତ୍ସା ବିଜ୍ଞାନ
ଶ୍ରେଣୀ:Translated from MDWiki